Kings se vierde neerlaag onderstreep OP-wanorde | Maroela Media
Vragmotor met duisende kuikens slaan om
Kouer naweek hiér verwag
Zuma: 'Ek is 'n gevangene van die Konstitusionele Hof'
'Stop SEB in entstofprogram' – AfriForum
Nuwe leierskap vir weermag
Kings se vierde neerlaag onderstreep OP-wanorde
Die Southern Kings het Saterdagaand met 14-54 teen die Scarlets groot pak in Llanelli gekry en het ná vyf wedstryde net die enkele oorwinning, verlede naweek teen Ulster in die Baai, op die punteleer.
Dit bring die fokus net eenvoudig terug tot die werklikheid dat sake in die Oostelike Provinsie, om dit sagkens te stel.
'n Mens kan die spelers nie verkwalik nie. Hulle gee alles. Jy kan Deon Davids nie verkwalik nie. Hy is 'n goeie afrigter wat man-alleen en sonder noemenswaardige begroting sy spelers moet werf en afrig.
Hulle speel as span en enkelinge na die beste van hulle vermoë, maar die realiteit is dat jy nie met 'n gesinsmotor die Grand Prix kan wen nie.
Dit was Saterdagaand wéér so toe hulle teen die verloor-finalis van verlede seisoen se Pro14 aanvanklik redelik gehou het en rustyd net met 14-21 agter was. Maar toe was die gehalte en ervaring teen hulle net te veel en het hulle in die tweede helfte 33 punte afgestaan sonder om self punte aan te teken.
Agt drieë teen en net twee wat hulle in die eerste helfte gedruk het, vertel die storie.
♦ In die Baai staan sake ná die Kings se neerlaag nou só: Een oorwinning in die 26 wedstryde wat die vier Baaise spanne vanjaar gespeel het, en al vier spanne wat die naweek nogmaals groot pak gekry het.
Wat in die Oostelike Provinsie fout is, weet mens nie. Dit is seker tyd dat die Suid-Afrikaanse Rugby-unie (Saru) ingryp ná verloor-tellings van 14-54, 29-101, 0-173 en 18-47 vir die onderskeidelik die Southern Kings, die Curriebekerspan, die o.21s in die 0.19s van die OP die afgelope naweek.
Tot dusver het die Kings die enigste wedstryd, verlede week teen Glasgow, van die OP-spanne se26 wedstryde gewen. Hulle het nou in vyf wedstryde 97 punte aangeteken en, in die konteks van die Baai se spanne, nét 171 punte afgestaan.
Die Curriebekerspan van die eens trotse bond speel nou nie eers meer in die Premierliga nie, en het ná sy vyf wedstryde in die Eerste Liga 110 punte teen 273, 'n gemiddelde telling van 22-55. Saterdag het die span 'n honderdtal afgestaan en met 29-101 teen die Valke verloor.
Die onder 21-span het die naweek met 0-173 teen die Westelike Provinsie verloor. Dit was die derde honderdtal teen hulle in hul vyf wedstryde waarin hulle net 27 punte aangeteken en 610 afgestaan het.
Saam het die vier spanne in hulle 26 wedstryde net 370 aangeteken en 1 809 afgestaan ('n gemiddelde telling van 14,2 punte vir en 69,6 teen).
Puntemakers Scarlets vs Southern Kings ‒
Scarlets (21) 54: Drieë: Jonathan Davies (2), Paul Asquith, Ioan Nicholas, Dan Davis, Simon Gardiner, Steff Evans, Kieran Hardy. Doelskoppe: Rhys Patchell (5), Angus O'Brien (2).
Kings 14 (14): Drieë: Bjorn Basson (2). Doelskoppe: Masixole Banda (2).
Vreemde paljas pla SA puntemakers in Frankryk
Wat is op die spel vir All Blacks op Loftus? Alles
Die Kings en Cheetahs is nou die slagoffers van nog 'n ondeurdagte SARU besluit.Wat as 'n troosprys moes dien nadat hul onregverdig uit Superrugby geskop is,ontaard nou in 'n nagmerrie veral vir die Kings.
Wolla Hier is die 2017 Super 18 log. 1 South Africa Lions 65 2 New Zealand Crusaders 63 3 South Africa Stormers 43 4 Australia Brumbies 34 5 New Zealand Hurricanes 58 6 New Zealand Chiefs 57 7 New Zealand Highlanders 51 8 South Africa Sharks 42 9 New Zealand Blues 37 10 Argentina Jaguares 33 11 South Africa Southern Kings 28 12 Australia Western Force 26 13 South Africa Cheetahs 21 14 Australia Reds 21 15 South Africa Bulls 20 16 Australia Waratahs 19 17 Japan Sunwolves 12 18 Australia Rebels 9 Vertel my nou wie volgens jou die… Lees meer »